Det kommunale projekt "Balance for livet" bliver nu støttet af Sundhedsstyrelsen med 1,1 mio. kroner. Projektet har fokus på overvægtige børn mellem to og fem år. Det skriver Aalborg Kommune i en pressemeddelelse tirsdag. Det er målet, at projektet skal opdage og tage kontakt til børnene og deres familier. Og samtidig forsøge at give familierne tilbud, der kan hjælpe børnene til at tabe sig. En undersøgelse blandt tre-årige i Aalborg Kommune har vist at over 10 pct. af børnene er overvægtige. En amerikansk undersøgelse viser at disse børn samtidig har fem gange større risiko for at være overvætige når de fylder 12 år.

Opsummering:
Projekt, der skal hjælpe overvægtige børn, får 1,1 mio. kroner af Sundhedsstyrelsen.